วันนี้ใช้ App Samsung Galaxy Gift อีกแล้ว อิอิ ยังคงตระเวนอยู่ในเซ็นทรัลพระราม 2 เหมือนเดิม คราวนี้มาที่ร้าน Little Home Bakery สาขาเซ็นทรัลพระราม 2 สาขานี้ร้านจะอยู่หน้า Tops เป็นร้านเล็ก ๆ สำหรับซื้อ Take home เท่านั้นไม่มีบริการที่นั่งในร้าน เราใช้สิทธิ์รับขนมบาคูเฮง 1 ชิ้นเลือกได้จากรสวนิลาหรือเมเปิ้ล ราคา 20 บ.ฟรี 1 ชิ้น เราเลือกเป็นรสวนิลามา ปกติก็ไม่ได้ปลื้มบามคูเฮงเท่าไหร่นะ (บางร้านก็เรียกบามคูเฮน) เคยทานทั้งของไทย ของญี่ปุ่น ของตปท.ก็เฉย ๆ อ่ะ ลักษณะเป็นเค้กทรงกลมมีหลายชั้นเหมือนวงปีในเนื้อไม้ ของร้านนี้ก็โอเคทานได้แต่ก็ไม่ได้ปลื้มอะไรเหมือนเคย

นอกจากรับฟรี 1 ชิ้นก็ซื้อขนมอื่น ๆ มาลองชิมด้วย จริง ๆ ร้านนี้เค้าดังเค้กมะพร้าวนะ แต่ไม่อยากกินเค้ก อยากกินขนมปังเลยไม่ได้ซื้อมา ได้ขนมเพิ่มมาอีก 4 อย่าง 
- ขนมปังไส้ไก่ 17 บ. ชิ้นไม่ใหญ่มากไส้หาไก่ไม่ค่อยเจอ เจอแต่มันซะมากกว่า 
- ชินนามอนบัน 20 บ. ตัวขนมปังจะออกแข็ง ๆ หน่อยไม่นุ่มมาก รสชาติหวาน ๆ หอมกลิ่นอบเชยดี ถือว่าก็โอเคนะใช้ได้
- คอฟฟี่ริง 15 บ. ซื้อเพราะนึกว่าเป็นขนมปังกลิ่นกาแฟ แต่ไม่เห็นมีกลิ่นกาแฟเลยอ่ะ เป็นขนมปังนุ่ม ๆ ม้วนคล้าย ๆ โรล มีน้ำตาลอยู่ด้านบน มีลูกเกดและอัลมอนด์สไลด์อีกนิด แอบงง ๆ ชื่ออยู่ รสชาติก็ขนมปังหวาน ๆ นั่นแหละ 
- ครีมพัพฟ์ถุงเล็ก 40 บ. แป้งแข็งไป ไส้ก็ยังไม่ถูกใจอ่ะ เมนูนี้ยังไม่โดนค่ะ (หาที่อร่อย ๆ ถูกใจยากจัง)

ก็เป็นอีก 1 ร้านเบเกอรี่ที่มีทั้งเมนูคล้าย ๆ ร้านอื่น และเมนูที่บางร้านเค้าไม่มี ออกจะเป็นเบเกอรี่สไตล์คนรุ่นเก่าหน่อย ราคาไม่แรง รสชาติกลาง ๆ ค่ะ